LIETUVOS RESPUBLIKOS SUSISIEKIMO MINISTRAS

ĮSAKYMAS

DĖL LIETUVOS RESPUBLIKOS SUSISIEKIMO MINISTRO 2008 M. SAUSIO 21 D. ĮSAKYMO NR. 3-13 „DĖL SAUGAUS EISMO AUTOMOBILIŲ KELIAIS ĮSTATYMO ĮGYVENDINIMO“ PAKEITIMO

2017 m. vasario 14 d. Nr. 3-61

Vilnius

1. P a k e i č i u Lietuvos Respublikos susisiekimo ministro 2008 m. sausio 21 d. įsakymą Nr. 3-13 „Dėl Saugaus eismo automobilių keliais įstatymo įgyvendinimo“:

1.1. Pakeičiu preambulę ir ją išdėstau taip:

„Vadovaudamasis Lietuvos Respublikos saugaus eismo automobilių keliais įstatymo 10 straipsnio 1 dalimi:“.

1.2. Pakeičiu 2.18 papunktį ir jį išdėstau taip:

„2.18. tvirtinti reikalavimus transporto priemonių techninę priežiūrą ir remontą atliekantiems asmenims;“.

1.3. Pakeičiu 2.19 papunktį ir jį išdėstau taip:

„2.19. nustatyti transporto priemonių techninės priežiūros ir remonto paslaugų teikimo tvarką;“.

1.4. Pakeičiu 2.20 papunktį ir jį išdėstau taip:

„2.20. atlikti transporto priemonių techninės priežiūros ir remonto paslaugų kontrolę;“.

1.5. Pakeičiu 2.29 papunktį ir jį išdėstau taip:

„2.29. nustatyti motorinių transporto priemonių ir jų priekabų, kurios neatitinka techninių reikalavimų ir kelia grėsmę eismo saugumui, privalomosios techninės apžiūros dokumentų galiojimo panaikinimo tvarką ir tvirtinti techninių reikalavimų neatitikimų, kuriuos nustačius panaikinamas grėsmę eismo saugumui keliančių motorinių transporto priemonių ir (ar) priekabų privalomosios techninės apžiūros dokumentų galiojimas, sąrašą;“.

1.6. Papildau 2.30 papunkčiu:

„2.30. nustatyti motorinių transporto priemonių, kurios pritaikytos eismui kairiąja kelio puse ir (ar) turi vairą dešinėje pusėje, netiesioginio matymo įrangos ir eismo saugumą užtikrinančių priemonių, nurodytų Lietuvos Respublikos saugaus eismo automobilių keliais įstatymo 25 straipsnio 4 dalies 4 punkte, reikalavimus.“

2. N u s t a t a u, kad šis įsakymas, išskyrus šio įsakymo 3 punktą, įsigalioja 2018 m. sausio 1 d.

3. P a v e d u Valstybinei kelių transporto inspekcijai prie Susisiekimo ministerijos iki 2017 m. gruodžio 31 d. priimti teisės aktus, kurių reikia šiam įsakymui įgyvendinti.

Susisiekimo ministras	Rokas Masiulis